alexandrainst/scandi-wiki huggingface dataset:
Chahar Mahaal og Bakhtiari

Chahar Mahaal og Bakhtiari (farsi استان چهارمحال و بختیاری), Ostān-e Chahār-Mahāl-o Bakhtiyārī) er ein av 31 provinsar i Iran. Han ligg sørvest i landet og hovudstaden er Shahr-e Kord.

Provinsen vart plassert i Region 2 då Iran vart fordelt i 5 regionar i 2014.

Det har eit areal på 16 332 kvadratkilometer og i 2011 var folketalet nesten 900 000 innbyggjarar.

Fylke

Byar 
 Shahr-e Kord
 Kian
 Hafshejan
 Borujen
 Lordegan
 Farsan
 Ardal
 Dashtak
 Kaj
 Farrokhshahr
 Naafch
 Saman
 Juneghan
 Ben
 Gandoman
 Boldaji
 Faradonbeh

Kjelder 

Denne artikkelen bygger på «Chahar Mahaal and Bakhtiari Province» frå ,  den 6. mars 2021. 
 oppgav desse kjeldene:

 
Provinsar i Iran
You

You kan visa til:
 Det engelske ordet for du, deg, de og dykk.

Album 
 «You», album av rockegruppa Gong.

Songar 
 «You», song av Earth, Wind & Fire.
 «You», song av Janet Jackson.
 «You», song av Marvin Gaye.
 «You», song av Robin Stjernberg som var det svenske bidraget i Eurovision Song Contest 2013.
 «You», song av S Club 7.
 «You», song av Vasil Garvanliev som skulle ha vore det makedonske bidraget i Eurovision Song Contest 2020.
 «You», song av Tornike Kipiani og det georgiske bidraget i Eurovision Song Contest 2021.
 «You», song av The Who.
Det franske kvinnelandslaget i handball

Frankrike sitt kvinnelandslag i handball er det kvinnelege landslaget i handball for Frankrike. Det representerer landet i internasjonale handballturneringar, og vert regulert av Fédération Française de Handball. Landslaget kvalifiserte seg til sin internasjonale meisterskap i 1986.

Resultat i internasjonale turneringar
Resultata som er vist under er berre turneringar der Frankrike har delteke. Turneringar dei ikkje har tatt del i er ikkje førte opp.

Olympiske leikar 

  2000: 6.-plass
  2004: 4.-plass
  2008: 5.-plass

  2012: 5.-plass
  2016: 2.-plass
  2020: 1.-plass

Verdsmeisterskap 

  1986: 15.-plass
  1990: 14.-plass
  1997: 10.-plass
   1999: 2.-plass
  2001: 5.-plass

  2003: 1.-plass
  2005: 12.-plass
  2007: 5.-plass
  2009: 2.-plass
  2011: 2.-plass

  2013: 6.-plass
  2015: 7.-plass
  2017: 1.-plass
  2019: 13.-plass
  2021: 2.-plass

Europameisterskap 

  2000: 5.-plass
  2002: 3.-plass
  2004: 11.-plass
  2006: 3.-plass

  2008: 14.-plass
   2010: 5.-plass
  2012: 9.-plass
   2014: 5.-plass

  2016: 3.-plass
  2018: 1.-plass
  2020: 2.-plass
    2022: 4.-plass

Sjå òg 
 Frankrike sitt herrelandslag i handball

Bakgrunnsstoff
Offisiell nettside 
Profil på nettstaden til IHF
Profil på nettstaden til EHF

Sport i Frankrike
Kvinnelandslag i handball
Franske landslag
Det ungarske kvinnelandslaget i handball

Ungarn sitt kvinnelandslag i handball er det kvinnelege landslaget i handball for Ungarn. Det representerer landet i internasjonale handballturneringar, og vert regulert av Magyar Kézilabda Szövetség. Landslaget har deltatt i internasjonale turneringar sidan 1957.

Resultat i internasjonale turneringar
Resultata som er vist under er berre turneringar der Ungarn har delteke. Turneringar dei ikkje har tatt del i er ikkje førte opp.

Olympiske leikar 

  1976: 3.-plass
  1980: 4.-plass
  1996: 3.-plass

  2000: 2.-plass
  2004: 5.-plass

  2008: 4.-plass
  2020: 7.-plass

Verdsmeisterskap 

  1957: 2.-plass
  1962: 5.-plass
  1965: 1.-plass
  1971: 3.-plass
  1973: 4.-plass
  1975: 3.-plass
  1978: 3.-plass
  1982: 3.-plass

  1986: 8.-plass
  1993: 7.-plass
   1995: 2.-plass
  1997: 9.-plass
   1999: 5.-plass
  2001: 6.-plass
  2003: 2.-plass

  2005: 3.-plass
  2007: 8.-plass
  2009: 9.-plass
  2013: 8.-plass
  2015: 11.-plass
  2017: 15.-plass
  2019: 14.-plass

Europameisterskap 

  1994: 4.-plass
  1996: 10.-plass
  1998: 3.-plass
  2000: 1.-plass
  2002: 5.-plass

  2004: 3.-plass
  2006: 5.-plass
  2008: 8.-plass
   2010: 10.-plass
  2012: 3.-plass

   2014: 6.-plass
  2016: 12.-plass
  2018: 7.-plass
  2020: 10.-plass

Sjå òg 
 Ungarn sitt herrelandslag i handball

Bakgrunnsstoff
Offisiell nettside 
Profil på nettstaden til IHF
Profil på nettstaden til EHF

Sport i Ungarn
Kvinnelandslag i handball
Ungarske landslag
Golestan

Golestān (farsi استان گلستان, Ostān-e Golestān) er ein av 31 provinsar i Iran, og ligg nordaust i landet, sør for Kaspihavet. Provinshovudstaden er Gorgan. 

Provinsen vart plassert i Region 1 då landet vart delt inn i regionar i 2014. Majoriteten av innbyggjarane er sjia-muslimar, medan minoriteten er sunniar.

Golestān vart skild ut frå provinsen Mazandaran i 1997. I 2011 hadde byen 1,7 millionar innbyggjarar og eit areal på 20 380 km². Provinsen er delt inn i tolv fylke: Aliabad fylke, Aqqala fylke, Azadshahr fylke, Bandar-e Gaz fylke, Gonbad-e Qabus fylke, Gorgan fylke, Kalaleh fylke, Kordkuy fylke, Maraveh Tappeh fylke, Minudasht fylke, Ramian fylke og Torkaman fylke. Gorgan vart kalla Esterabad fram til 1937.

Kjelder

Denne artikkelen bygger på «Golestan Province» frå ,  den 6. mars 2021. 
 oppgav desse kjeldene:

 
Provinsar i Iran
Hamadan-provinsen

Hamadan-provinsen (farsi استان همدان) er ein av 31 provinsar i Iran. Provinshovudstaden er Hamadan. Provinsen har ei flatevidd på 19 546 km². I 1996 hadde provinsen kring 1,7 millionar innbyggjarar og i 2011 hadde folketalet vokse med kring 50 000 til 1,75 millionar. I 2014 vart regionen plassert i Region 4.

Andre byar i Hamadan-provinsen er Hamadan, Toyserkan, Nahavand, Malayer, Asad Abad, Bahar, Famenin, Razan og Kabudrahang

Geografi 
Provinsen ligg i eit høgareliggande områder der Alvand-fjella går frå nordvest til sørvest. Desse fjella høyrer til Zagros-fjella i Iran.

Hamadan har tempererte, varme somrar og relativt kjølige vintrar.

Kjelder 

Denne artikkelen bygger på «Hamedan Province» frå ,  den 6. mars 2021. 
 oppgav desse kjeldene:

 

 
Iransk Kurdistan
Provinsar i Iran
Hormozgan

Hormozgan (farsi استان هرمزگان, Ostān-e Hormozgān) er ein av 31 provinsar i Iran. Han ligg sør i landet i Region 2, ovanfor Oman og Dei sameinte arabiske emirata. Provinsen har ei flatevidd på 70 697 km², og provinshovudstaden er Bandar Abbas. Provinsen omfattar òg 14 øyar i Persiabukta og 1000 km kystlinje.

Det er 13 større byar i provinsen: Bandar Abbas, Bandar Lengeh, Hajiabbad, Minab, Qeshm, Sardasht,  Sirik, Jask, Bastak, Bandar Khamir, Parsian, Rudan og Abumusa. Provinsen er vidare delt inn i 13 fylke, 69 distrikt eller kommunar og 2 046 landsbyar. I 2011 hadde Hormozgan kring 1,5 millionar innbyggjarar.

Kjelder 

Denne artikkelen bygger på «Hormozgan Province» frå ,  den 7. mars 2021. 
 oppgav desse kjeldene:

 
Omanbukta
Persiabukta
Provinsar i Iran
Ilam-provinsen

Ilam-provinsen (farsi استان ایلام) er ein av 31 provinsar i Iran. I 2014 vart han plassert i Region 4. Han ligg vest i landet, ved grensa til Irak. Provinshovudstaden er byen Ilam og han dekkjer ei flatevidd på 19 086 kvadratkilometer, inkludert byane Ilam, Mehran, Dehloran, Darreh Shahr, Sarable, Eyvan, Abdanan og Arkwaz. Ilam-provinsen grensar til tre andre iranske provinsar og Irak, med Khuzestan i sør, Lurestan i aust, Kermanshah-provinsen i nord og Irak i vest med 425 kilometer felles grense. Folketalet i provinsen er kring 600 000 innbyggjarar (estimat frå 2015)

Geografi og klima 

Ilam-provinsen dekkjer eit areal på 19086 km², kring 4,1 % av landet.

Frå nordvest til søraust formar Zagrosfjella terrenget i området. Dei to viktigaste fjellryggane er Kabir Kuh og Dinar Kuh. Landskapet omfattar ørkenar i dei vestlege fylka Mehran og Dehloran ved grensa til LIrak, med særs varme somrar og milde vintrar, og særs lite nedbør, medan fjellområda i aust, som Abdanan og Darreh Shahr er mildare med meir nedbør, hovudsakleg som regn, sjølv om det ikkje er uvanleg med snø heller. Dei nordlege områda har på grunn av høgda kalde vintrar og milde somrar og får mest nedbør i provinsen. På grunn av det varierte landskapet er det nomadiske folk vanlege i området.

Kjelder

Denne artikkelen bygger på «Ilam Province» frå ,  den 7. mars 2021. 
 oppgav desse kjeldene:

 
Ilam-provinsen
Elam
Kerman-provinsen

Kerman-provinsen (farsi استان کرمان), Ostān-e Kermān) er ein av 31 provinsar i Iran. Kerman ligg søraust i Iran med provinshovudstad i byen Kerman. I 2014 vart provinsen plassert i Region 5. Området er nemnt i antikken som akamenide-provinsen Karmania, og er den nest største provinsen i Iran med ei flatevidd på 180 726 km², som utgjer nesten 11 prosent av heile Iran. Innbyggjartalet i provinsen er kring tre millionar. Kerman-provinsen er vidare delt inn i fylka Baft, Bardsir, Bam, Jiroft, Rafsanjan, Zarand, Sirjan, Shahr-e-Babak, Kerman, Mahan, Rayen, Kahnuj, Qaleh Ganj, Manujan, Roodbar-e-Jonob, Anbar Abad og Ravar.

Geografi
Fjellområda i provinsen er ei forlenging av dei sentrale fjellkjedene i Iran. Dei strekkjer seg frå vulkanfjella i Aserbajdsjan og forgreinar seg ut på det sentrale platået i Iran, og endar i Balutsjistan. Bashagard og Kuh-e Bananfjella er dei høgaste i regionen med toppar som Toghrol, Aljerd, Palvar, Sirach, Abareq og Tahrood. Andre fjellkjeder strekkjer seg ut frå Yazd til Kerman og Challeh-ye-Jazmoorian, med toppar som Hazaran på 4 501 moh, Kuh-e Shah 4 402 moh, Joupar, Bahr Aseman og Khabr.

Det meste av provinsen er likevel stort sett steppe eller sandørken, sjølv om det finst enkelte oasar der det vert dyrka dadlar, appelsinar og pistasje. I oldtida var «karmansk» vin kjend for kvaliteten sin [Strabon XV.2.14 (kap. 726)]. Provinsen er avhengig av qanatar (underjordiske vasskanalar) til vatning. 

Kerman er utsett for naturkatastrofar. I nyare tid har flaum til dømes avdekt den arkeologiske oldtidsbyen Jiroft sør i Kerman-provinsen. Arg-é Bam, den største adobe-strukturen i verda, vart på den andre sida øydelagd i Bam-jordskjelvet i 2003. 22. februar 2005 tok eit stort jordskjelv livet av hundrevis av innbyggjarar i byen Zarand og fleire andre, nærliggande landsbyar nord i Kerman.

Klima
Klimet i provinsen er variert. I nord, nordvest og i sentrale områder er det tørt og moderat klima, medan i sør og søraust er vêret varmt og relativt fuktig. Byen Kerman og området rundt har eit delvis moderat og tørt klima, med normale temperaturar som varierer frå kring 40 °C og -7 °C. Middeltemperaturen i månadane mars til juni er 20°-25 °C. Desse månadane høver seg vêrmessig best for reise og turisme.

Kjelder 

Denne artikkelen bygger på «Kerman Province» frå ,  den 7. mars 2021. 
 oppgav desse kjeldene:

 
Provinsar i Iran
Kermanshah-provinsen

Kermanshah-provinsen (farsi استان كرمانشاه) er ein av 31 provinsar i Iran og vert rekna som ein del av Iransk Kurdistan. Provinsen vart frå 1969 til 1986 kalla Kermanshahan og frå 1986 til 1995 Bakhtaran. Sidan 2014 har provinsen høyrt til Region 4, der sekretariatet for regionen ligg i  provinshovudstaden Kermanshah. Majoriteten av innbyggjarane Kermanshah-provinsen er sjiamuslimar, med ein minoritet av sunnimuslimar og yarsanisme.

Fylke
Kermanshah er delt inn i 14 shahrestan (fylke): Dalaho fylke; Gilan-e-gharb fylke; Harsin fylke; Islamabad-e-gharb fylke; Javanrud fylke; Kangavar fylke; Kermanshah fylke; Paveh fylke; Qasr-e-Shirin fylke; Ravansar county; Sahneh fylke; Sarpol-e-Zahab fylke; Solas-e-Babajani fylke; Sonqor fylke.
Dei største byane i Kermanshah-provinsen er:
Kermanshah; Eslamabad-e Gharb; Paveh; Harsin; Kangavar; Sonqor; Javanrud; Salas-e-babajani; Ravansar; Dalahoo; Gilan-Gharb; Sahneh; Qasr-e Shirin; Sarpol-e-Zahab.

Kjelder

Denne artikkelen bygger på «Kermanshah Province» frå ,  den 7. mars 2021. 
 oppgav desse kjeldene:

 
Provinsar i Iran
Iransk Kurdistan
Kohkiluyeh og Buyer Ahmad

Kohkiluyeh og Buyer Ahmad  (farsi استان کهگیلویه و بویراحمد, Ostān-e Kohgīrūye-o Būyer-Ahmad) er ein av 31 provinsar i Iran. Han ligg sørvest i landet, i Region 2, med provinshovudstad i Yasuj. Provinsen har ei flatevidd på 15 563 kvadratkilometer, og i 2006 hadde han 634 000 innbyggjarar. I 2011 var folketalet akuak til nær 660 000 innbyggjarar.  Majoriteten av innbyggjarane talar lurisk.

Provisen er fjellendt og ein del av Zagrosfjella. Det høgastepunktet er Dena med ei høgd på 5 109 moh.

Kjelder 

Denne artikkelen bygger på «Kohkiluyeh and Buyer Ahmad» frå ,  den 7. mars 2021. 
 oppgav desse kjeldene:

 
Provinsar i Iran
Kurdistan-provinsen

Kurdistan-provinsen farsi استان کردستان) er ein av 31 provinsar i Iran, og må ikkje forvekslast med det større, uoffisielle geografiske området Iransk Kurdistan. Provinsen Kurdistan dekkjer eit areal på 28 817 km², som berre utgjer ein fjerdedel av dei kurdisk busette områda i Iran eller Iransk Kurdistan. Han ligg vest i Iran, i Region 3, og grensar til Irak i vest, provinsen Vest-Aserbajdsjan i nord, Zanjan i nordaust, Hamedan i aust og Kermanshah i sør. Provinshovudstaden i Kurdistan-provinsen er byen Sanandaj (kurdisk Sinne). Andre store byar er Marivan, Baneh, Saqqez, Qorveh, Piranshahr, Bijar, Kamyaran, Dehgolan, Diwandarreh og Sarvabad.

Geografi

Kurdistan-provinsen er eit fjellendt område som topografisk kan delast inn i ein vestleg og ein austleg del i Sanandaj. Kurdistan har mange elvar, innsjøar, isbrear og grotter som følgje av fjella og landskapet har alltid tiltrekt seg mange turistar, inkludert fjellklatrarar og skigåarar. 

Elva Zarrineh er 302 km lang og ei av dei lengste elvane i provinsen. Ho munnar til slutt ut i Urmiasjøen. Sirvan (eller Diayal) er ei anna stor elv i provinsen, som til slutt munnar ut i Tigris i Irak. 

Zarivar er ein innsjø som ligg ved foten av høge fjell, omgjeve av tjukke skogar. 

Kurdistan-provinsen har fleire mineralkjelder, som Govaz nordvest for Kamyaran, Abetalkh nær Bijar og Baba Gorgor nord for Qorveh.

Kereftoo-grotta, nær Divandarreh er både ei unik naturlg grotte og ein arkeologisk stad. Inne i grotta er det fleire oldtidsbygg kalla Heraklios-tempelet, etter den greske guden som er hogd ut i taket i ein av hallane. Shoovi-grotta er 267 meter lang og ligg nær byen Baneh.

Charkhaln er med ei høgd på 3 330 moh det høgaste fjellet i provinsen. Andre høge fjell er Chehelcheshmeh, 3 173 moh, Hossein Bak, 3 091 moh og Masjede Mirza, 3 059 m.

Klima
Kurdistan-provinsen er ein av dei mest fjellendte regionane i Iran og har eit generelt mildt og behageleg klima gjennom våren og sommaren. Vintrane er lange og kan vere særs kalde med tungt snøfall.

Kjelder

Denne artikkelen bygger på «Kurdistan Province» frå ,  den 7. mars 2021. 
 oppgav desse kjeldene:

 
Provinsar i Iran
Iransk Kurdistan
Luristan

Luristan (farsi استان لرستان) òg skrive Lorestan eller Lurestan er ein provins vest i Iran i Zagrosfjella. Folketalet vart estimert til 1,7 millionar i 2006. I 2014 vart provinsen plassert i Region 4.

Luristan dekkjer eit areal på 28 392 km². Dei største byane i denne provinsen er Khorramabad, Borujerd, Aligoodarz, Dorood, Koohdasht, Azna, Alashtar, Noor Abad, Doh Râh/Dowreh og Pol-e-Dokhtar.

Geografi og klima 

Namnet Luristan tyder «landet til lurarane». I vidare forstand består provinsen av den delen av Vest-Iran som samsvarar med provinsen Ilam og strekkjer seg kring 650 km frå nordvest til søraust frå Kermanshah til Fars, med ei vidde på 150–180 km. Terrenget består stort sett av fjell med mange fjellrekkjer, som høyrer til Zagros, og strekkjer seg frå nordvest til søraust. Den sentrale fjellkjeda har mange toppar som nesten når ei høgd der det alltid er snø, på 4 000 moh og høgare. Dei er opphav til mange viktige elvar i Iran, som Zayandeh rud, Jarahi, Karun, Diz, Abi og Karkheh. Mellom dei høge fjella ligg mange frodige sletter og låge åsar. 

Det høgaste punktet i provinsen er Oshtorankuh som når 4 050 meter over havet. Dei lågareliggande områda i sør ligg kring 500 moh over havet. 
Eikeskogar dekkjer dei ytre fjellsidene, i lag med alm, lønn, valnøtt og mandeltre.

Klimatisk er provinsen delt i tre. Fjellområda, som Boroujerd, Doroud, Azna, Nourabad og Alishtar, har kalde vintrar og moderate somrar. I sentrale område byrjar våren i midten av februar og varer til midten av mai. Byen Khorramabad ligg her. I sør vert område som Pol-e-Dokhtar og Papi påverka av varme luftstraumar frå Khuzestan, med varme somrar og relativt moderate vintrar.

Klimate er generelt kontinentalt med vinternedbør og mykje snø i fjella (Köppen Csa). Sidan han ligg på vestsida av Zagrosfjella, er årsnedbøren i Luristan blant dei høgaste i heile Iran sør for Alborzfjella. I Khorramabad er årsmiddelnedbøren 530 mm, men det kan falle opp til 1 270 mm i dei høgaste fjellområda. Får juni til september kjem det i praksis ingen nedbør.

Temperaturane varierer mykje gjennom året. I Khorramabad er sommartemperaturane typisk frå 12 °C til 32 °C. Om vinteren varierer temperaturen frå -2 °C til 8 °C her.

Kjelder

Denne artikkelen bygger på «Lorestan Province» frå ,  den 7. mars 2021. 
 oppgav desse kjeldene:

 
Provinsar i Iran
Zagrosfjella
Nord-Khorasan

Nord-Khorasan (persisk استان خراسان شمالی, Ostān-e Khorāsān-e Shomālī) er ein av 31 provinsar i Iran, og ligg nordaust i landet. Bojnord er provinshovudstaden. I 2014 vart provinsen plassert i Region 5.

Andre fylke og byar i provinsen er Shirvan, Esfarayen, Maneh og Samalqan, Raz og Jargalan, Jajarm, Faroj og Garmeh.

Nord-Khorasan er ein av tre provinsar som vart skapt etter at Khorasan vart delt i 2004.

Kjelder 

Denne artikkelen bygger på «North Khorasan Province» frå ,  den 7. mars 2021. 
 oppgav desse kjeldene:

 
Provinsar i Iran
Qazvin-provinsen

Qazvin-provinsen (persisk استان قزوین, Ostān-e Qazvīn) er ein av 31 provinsar i Iran. Han ligg nordvest i landet og provinshovudstaden er byen Qazvin. Provinsen vart oppretta i 1993 ut av delar av Teheran-provinsen og omfattar 20 byar: Qazvin, Takestan, Abyek, Buin-Zahra, Eqhbalieh, Mohammadieh, Alvand, Esfarvarin, Mahmood Abad Nemooneh, Khoram Dasht, Ziä Abad, Avaj, Shäl, Danesfahan, Abgarm, Ardägh, Moallem Keläyeh, Razmian Kouhin og Bidestan fordelt på fire bydistrikt, 18 distrikt, 44 landsdistrikt og 1 543 landsbyar. 

Provinsen vart plassert i Region 1 i 2014.

Provinsen har kring 1,2 millionar innbyggjarar i 2011, der kring 68 % bur i byar og kring 32 % i landsbyar. 99,61 % av folkesetnaden var muslimar.

Geografi og klima

Provinsen dekkjer eit areal på 15 821 km² og grensar i nord til Mazandaran og Gilan, i vest til Hamedan og Zanjan, i sør til Markazi og i aust til Teheran-provinsen.

Av fjell i provinsen finn ein Siälän, Shäh Alborz, Khashchäl, Sephidkouh, Shojä e din, Alehtareh, Rämand, Ägh dägh, Kharaghän, Saridagh, Soltan pïr og Siähkouh, der Siälän er det høgaste med ei høgd på 4 175 meter over havet. Alle er ein del av den sentrale fjellkjeda Alborz. Det lågaste punktet i provinsen er i Tärom e Soflä.

Klimaet i provisnen er kaldt og sørikt om vinterne i nord med tempererte somrar. I sør er klimaet mildt med nokså kalde vintrar og varme somrar.

Kjelder

Denne artikkelen bygger på «Qazvin Province» frå ,  den 7. mars 2021. 
 oppgav desse kjeldene:

 
Provinsar i Iran
Razavi-Khorasan

Razavi-Khorasan (persisk استان خراسان رضوی, Ostān-e Khorāsān-e Rażavī) er ein av 31 provinsar i Iran. Han ligg nordaust i landet med Mashhad som provinshovudstad. Andre byar og fylke i provinsen er Quchan, Dargaz, Chenaran, Sarakhs, Fariman, Torbat-e Heydarieh, Torbat-e Jam, Taybad, Khaf, Roshtkhar, Kashmar, Bardaskan, Nishapur, Sabzevar, Gonabad, Kalat, Khalilabad og Mahvelat. Razavi Khorasan er ein av tre provinsar som vart skapt etter delinga av Khorasan-provinsen i 2004. I 2014 vart han plassert i Region 5 der Mashhad vart administrativt senter for regionen.

Kjelder

Denne artikkelen bygger på «Razavi-Khorasan Province» frå ,  den 7. mars 2021. 
 oppgav desse kjeldene:

Provinsar i Iran
Semnan-provinsen

Semnan-provinsen (persisk استان سمنان, Ostān-e Semnān) er ein av 31 provinsar i Iran. Han ligg nord i landet med Semnan som provinshovudstad. Provinsen dekkjer eit areal på 96 816 kvadratkilometer og strekkjer seg langs Alborzfjella og grensar til ørkenen Dasht-e Kavir i sør. 

Provinsen vart plassert i Region 1 i 2014.

Provinsen er vidare delt inn i fylka Semnan, Aradan, Damghan, Shahrud, Mehdishahr, Meyami, Sorkheh, Garmsar og Shahmirzad. Provinsen har kring 630 000 innbyggjarar (2011). 

Provinsen grensar i nord til Golestan og Mazandaran, i vest til Teheran og Qom, i sør til Isfahan og i aust til Khorasan-e Razavi.

Kjelder 

Denne artikkelen bygger på «Semnan Province» frå ,  den 7. mars 2021. 
 oppgav desse kjeldene:

 
Provinsar i Iran
Sistan og Balutsjistan

Sistan og Balutsjistan (persisk استان سيستان و بلوچستان, Ostān-e Sīstān-o Balūchestān) er ein av 31 provinsar i Iran. Han ligg søraust i landet, ved grensa til Pakistan og Afghanistan. Provinshovudstaden er Zahedan.

Provinsen er den neste største provinsen Iran etter Kerman-provinsen, med eit areal på 181 785 km² og eit folketal på 2,5 millionar.  Somme av fylka i provinsen er Chabahar, Qasar-qand, Dalgan, Hirmand, Iranshahr, Khash, Konarak, Nikshahr, Saravan, Sarbaz, Soran, Zabol, Zaboli, Zahedan og Zehak.

Folkesetnaden består av balotsj-folk, som utgjev majoriteten, etterfølgd av ein minoritet av sistanske persarar.

Geografi
Provinsen består av to område, Sistan i nord og Balutsjistan i sør. I lag utgjer Sistan og Balutsjistan eit av dei tørraste områda i Iran, med litt aukande nedbør frå aust til vest, og høgare luftfukt i kystområda.  Provinsen er påverka av rådande vindar til forskjellige tider av året. Ein av desse er 120-dagarsvinden i Sistan.

Kjelder

Denne artikkelen bygger på «Sistan and Baluchistan Province» frå ,  den 7. mars 2021. 
 oppgav desse kjeldene:

 
Balutsjistan
Provinsar i Iran
Omanbukta
Sør-Khorasan

Sør-Khorasan (persisk استان خراسان جنوبی, Ostān-e Khorāsān-e Jonūbī) er ein av 31 provinsar i Iran. Han ligg aust i landet med Birjand som provinshovudstad. Andre større byar er Ferdows, Tabas og Qaen. I 2014 vart han plassert i Region 5.

Provinsen heitte opphavleg Quhistan og inngjekk i den større Khorasan, men historisk sett har Qohistan hatt sin eigen kultur, historie, miljø og økologi. 

Sør-Khorasan er ein av tre provinsar som vart skapt etter delinga av Khorasan i 2004. I starten bestod provinsen berre av Birjand fylke og somme nye fylke som vart lagt til dette (som Nehbandan, Darmian og Sarbisheh), men i dei påfølgjande åra vart alle dei nordlege og vestlege byane og territoria i det gamle Quhistan (som Qaen, Ferdows og Tabas) lagt til Sør-Khorasan. 

Sør-Khorasan består i dag av 11 fylke: Birjand, Ferdows, Tabas, Qaen, Nehbandan, Darmian, Sarbisheh, Boshruyeh, Sarayan, Zirkouh og Khusf.

Kjelder 

Denne artikkelen bygger på «South Khorasan Province» frå ,  den 7. mars 2021. 
 oppgav desse kjeldene:

 
Provinsar i Iran